ddrg/super_eurlex huggingface dataset:
Úradný vestník L 339 , 18/12/1985 S. 0034 - 0034

Španielske špeciálne vydanie: Kapitola 03 Zväzok 39 S. 0141

Portugalské špeciálne vydanie Kapitola 03 Zväzok 39 S. 0141

Fínske špeciálne vydanie: Kapitola 3 Zväzok 19 S. 0237

Švédske špeciálne vydanie: Kapitola 3 Zväzok 19 S. 0237



Nariadenie Komisie (EHS) č. 3562/85 zo 17. decembra 1985, ktorým sa opravuje nariadenie (EHS) č. 3143/85 vo vzťahu k údajom uvedeným na obaloch koncentrovaného masla KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 1298/85 [2], a najmä na jeho článok 6 (7), keďže nariadenie Komisie (EHS) č. 3143/85 z 11. novembra 1985 o predaji intervenčného masla určeného na priamu spotrebu vo forme koncentrovaného masla za znížené ceny [3], naposledy zmenené a doplnené nariadením (EHS) č. 3338/85 [4], ustanovuje, že obaly koncentrovaného masla by mali obsahovať zreteľné a čitateľným písmom uvedené určité údaje; keďže následkom omylu údaj v talianskom jazyku nezodpovedná údaju schválenému v texte predloženom na odhlasovanie Riadiacemu výboru pre mlieko a mliečne výrobky; keďže nariadenie by sa preto malo opraviť, PRIJALA TOTO NARIADENIE: Článok 1 Predposledná zarážka prvého pododseku článku 5 (4) sa nahrádza takto: "— burro concentrato" . Článok 2 Toto nariadenie nadobúda účinnosť dňom nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. decembra 1985 Za Komisiu Frans Andriessen podpredseda [1] Ú. v. ES L 148, 28.6.1968, s. 13. [2] Ú. v. ES L 137, 27.5.1985, s. 5. [3] Ú. v. ES L 298, 12.11.1985, s. 9. [4] Ú. v. ES L 318, 29.11.1985, s. 13. --------------------------------------------------
Úradný vestník L 356 , 31/12/1985 S. 0063 - 0063

Fínske špeciálne vydanie: Kapitola 3 Zväzok 20 S. 0020

Španielske špeciálne vydanie: Kapitola 03 Zväzok 39 S. 0214

Švédske špeciálne vydanie: Kapitola 3 Zväzok 20 S. 0020

Portugalské špeciálne vydanie Kapitola 03 Zväzok 39 S. 0214



Nariadenie Komisie (EHS) č. 3758/85 z 23. decembra 1985, ktorým sa prispôsobuje nariadenie (EHS) č. 1119/79 o osivách v dôsledku pristúpenia Španielska a Portugalska KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení Španielska a Portugalska, najmä na jeho článok 396, keďže v dôsledku pristúpenia Španielska a Portugalska a v súlade s článkom 396 Aktu o pristúpení by sa malo prispôsobiť nariadenie Komisie (EHS) č. 1119/79 zo 6. júna 1979, ktorým sa stanovujú osobitné ustanovenia pre vykonávanie systému dovozných licencií pre osivá [1], naposledy zmenené a doplnené nariadením (EHS) č. 3478/80 [2]; keďže podľa článku 2 ods. 3 zmluvy o pristúpení môžu orgány spoločenstva prijímať opatrenia uvedené v článku 396 uvedeného aktu ešte pred pristúpením, tieto opatrenia nadobúdajú účinnosť len s výhradou a v deň vstupu do platnosti uvedenej zmluvy, PRIJALA TOTO NARIADENIE: Článok 1 Do článku 6 ods. 2 nariadenia (EHS) č. 1119/79 sa dopĺňajú tieto údaje: "Importación realizada en el marco de un contrato de multiplicación" "Importação realizada no âmbito de um contrato de multiplicação" . Článok 2 Toto nariadenie nadobúda účinnosť 1. marca 1986 s výhradou vstupu do platnosti Zmluvy o pristúpení Španielska a Portugalska. Toto nariadenie je záväzné vo svojej celistvosti a je priamo uplatniteľné vo všetkých členských krajinách. V Bruseli 23. decembra 1985 Za Komisiu Frans Andriessen podpredseda [1] Ú. v. ES L 139, 7.6.1979, s. 13. [2] Ú. v. ES L 363, 31.12.1980, s. 82. --------------------------------------------------
Official Journal L 173 , 01/07/1986 P. 0044 - 0044

Finnish special edition: Chapter 3 Volume 21 P. 0118

Swedish special edition: Chapter 3 Volume 21 P. 0118



NARIADENIE KOMISIE (EHS) č. 2029/86 z 30. júna 1986, ktoré mení a dopĺňa nariadenie (EHS) č. 1680/78 o úprave vývozných náhrad sladu podľa článku 16 ods. 4 nariadenia (EHS) č. 2727/75 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2727/75 z 29. októbra 1975 o spoločnom organizovaní trhu s obilninami 1, naposledy zmenené a doplnené nariadením (EHS) č. 1579/86 2, najmä na jeho článok 16 ods. 6, keďže nariadenie (EHS) č. 2727/75 stanovuje, že hospodársky rok pre obilniny sa má odteraz začínať 1. júla a že ak na konci hospodárskeho roku nie je stanovený príspevok, úprava náhrady stanovenej vopred na vývozy sladu, ktorý bol na konci predchádzajúceho hospodárskeho roku v sklade alebo bol vyrobený z jačmeňa v tom čase skladovaného, uskutočnenej v prvých troch mesiacoch hospodárskeho roku, uskutoční sa na základe prahovej ceny platnej posledný mesiac tohoto posledného hospodárskeho roku; keďže by preto malo byť nariadenie Komisie (EHS) č. 1680/78 3 zmenené a doplnené; keďže opatrenia ustanovené v tomto nariadení sú v súlade so stanoviskom Riadiaceho výboru pre obilie, PRIJALA TOTO OPATRENIE: Článok 1 Nariadenie (EHS) č. 1680/78 sa týmto mení a dopĺňa takto: 1. Článok 1 sa nahrádza takto: "Článok 1 1. Ustanovenia tohto nariadenia sa uplatňujú na slad alebo jačmeň, ktoré sú v sklade na konci hospodárskeho roku, za ktoré nie je vyrovnávací príspevok podľa článku 9 nariadenia (EHS) č. 2727/75 na tieto výrobky stanovený a ktoré sú vyvezené v podobe sladu behom prvých troch mesiacov nasledujúceho hospodárskeho roku na základe licencie, za ktorú bola náhrada stanovená vopred do 1. júla. 2. Na účely stanovenia dňa vývozu je potrebné vychádzať z dátumu, ktorým je dňom splnenia colných formalít podľa článku 22 ods. 1 nariadenia Komisie (EHS) č. 3183/80 1. ________________ 1 Ú.v. ES L 338, 13.12.1980, s. 1." 2. V článku 2 sa "31. júl" nahrádza údajom "30. jún". 3. V článku 3 ods. 1 sa "august" nahrádza údajom "júl" a "31. júl" sa nahrádza údajom "30. jún". 4. Nadpis prílohy je nahradený týmto: "Základné informácie, ktoré sa majú uviesť v prehlásení o zásobách sladu alebo jačmeňa 30. júna". Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. júna 1986 Za Komisiu Frans ANDRIESSEN podpredseda 1 Ú. v. ES L 281, 1.11.1975, s. 1. 2 Ú. v. ES L 139, 24.5.1986, s. 29. 3 Ú. v. ES L 193, 18.7.1978, s. 10.
Úradný vestník L 095 , 10/04/1986 S. 0017 - 0017

Fínske špeciálne vydanie: Kapitola 3 Zväzok 20 S. 0183

Švédske špeciálne vydanie: Kapitola 3 Zväzok 20 S. 0183



Nariadenie Komisie (EHS) č. 1032/86 z 9. apríla 1986, ktorým sa mení a dopĺňa nariadenie (EHS) č. 2388/84 o osobitných podrobných pravidlách na uplatňovanie vývozných náhrad v prípade niektorých konzervovaných výrobkov z hovädzieho a teľacieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnom organizovaní trhu s hovädzím a teľacím mäsom [1], naposledy zmenené a doplnené nariadením (EHS) č. 3768/85 [2], a najmä na jeho článok 18 ods. 5, keďže nariadenie Komisie (EHS) č. 2388/84 [3] ustanovilo, že na niektoré konzervované výrobky, ktoré spĺňajú podmienky ustanovené v uvedenom nariadení a sú vyvážané do tretích krajín, sa budú uplatňovať osobitné náhrady, ak sa vyrábajú v súlade s opatreniami ustanovenými v článku 4 nariadenia Rady (EHS) č. 565/85 [4]; keďže vzhľadom na možnosti odbytu, ktoré existujú na trhoch tretích krajín, by sa tieto podmienky mali prispôsobiť nižšie opísaným spôsobom; keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 V druhej zarážke prvého pododseku článku 2 nariadenia (EHS) č. 2388/84 sa výraz "80 %" nahrádza výrazom "60 %". Článok 2 Toto nariadenie nadobúda účinnosť 10. apríla 1986. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. apríla 1986 Za Komisiu Frans Andriessen podpredseda [1] Ú. v. ES L 148, 28.6.1968, s. 24. [2] Ú. v. ES L 362, 31.12.1985, s. 8. [3] Ú. v. ES L 221, 18.8.1984, s. 28. [4] Ú. v. ES L 62, 7.3.1980. s. 5. --------------------------------------------------
Official Journal L 106 , 22/04/1987 P. 0020 - 0020

Finnish special edition: Chapter 3 Volume 23 P. 0118

Swedish special edition: Chapter 3 Volume 23 P. 0118



NARIADENIE KOMISIE (EHS)č. 1096/87 z 21. apríla 1987, ktorým sa mení a dopĺňa nariadenie (EHS) č. 3143/85 o predaji intervenčného masla v koncentrovanej podobe určeného pre priamu spotrebu za znížené ceny KOMISIA EURÓPSKYCH SPOLOčENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami1, naposledy zmenené a doplnené nariadením (EHS) č. 773/872, najmä na jeho článok 6 (7), keďže sa nariadením Komisie (EHS) č. 3143/853, naposledy zmeneným a doplneným nariadením (EHS) č. 569/874, stanovil predaj intervenčného masla v koncentrovanej podobe určeného na priamu spotrebu za znížené ceny; keďže toto je jedno z dodatočných opatrení prijatých v rokoch 1987 a 1988 s cieľom zvýšiť mieru vyskladnenia masla z verejných skladov; keďže sa nariadením Rady (EHS) č. 1883/785 článok 4 (1), naposledy zmeneným a doplneným nariadením rady (EHS) č. 801/876, s účinnosťou od 1. decembra 1986 zaviedli osobitné pravidlá pre financovanie opatrení; keďže by sa preto malo na tieto pravidlá odvolávať nariadenie (EHS) č. 3143/85; keďže opatrenia stanovené týmto nariadením sú v súlade s mienkou Riadiaceho výboru pre mlieko a mliečne výrobky, PRIJALA TOTO NARIADENIE: K článku 13 nariadenia (EHS) č. 3143/85 sa pridáva nasledujúci pododsek: "Výdavky vyplývajúce z tohto nariadenia sa hradia v súlade s ustanovením druhého, tretieho a štvrtého pododseku článku 4 (1) nariadenia Rady (EHS) č. 1883/781. (1) Ú. v. ES L 216, 5.8.1978, s. 1." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať s účinnosťou od 1. decembra 1986. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. apríla 1987 Za Komisiu Frans ANDRIESSEN podpredseda 1 Ú. v. ES L 148, 28.6.1968, s. 13. 2 Ú. v. ES L 78, 20.3.1987, s. 1. 3 Ú. v. ES L 298, 12.11.1985, s. 9. 4 Ú. v. ES L 57, 27.2.1987, s. 26. 5 Ú. v. ES L 216, 5.8.1978, s. 1. 6 Ú. v. ES L 79, 21.3.1987, s. 14.
Úradný vestník L 127 , 16/05/1987 S. 0018 - 0018

Fínske špeciálne vydanie: Kapitola 3 Zväzok 23 S. 0143

Švédske špeciálne vydanie: Kapitola 3 Zväzok 23 S. 0143



Nariadenie Komisie (EHS) č. 1351/87 z 15. mája 1987, ktorým sa mení a dopĺňa nariadenie (EHS) č. 1868/77 stanovujúce podrobné pravidlá uplatňovania nariadenia (EHS) č. 2782/75 o produkcii násadových vajec a jednodňovej hydiny a o ich uvádzaní na trh KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2782/75 z 29. októbra 1975 o produkcii násadových vajec a jednodňovej hydiny a o ich uvádzaní na trh [1], naposledy zmenené a doplnené nariadením (EHS) č. 3494/86 [2], a najmä na jeho články 2, 3 a 17, keďže nariadenie Komisie (EHS) č. 1868/77 [3], naposledy zmenené a doplnené nariadením (EHS) č. 3759/85 [4], obsahuje ustanovenia požadované na vykonávanie určitých pravidiel na produkciu násadových vajec a hydiny a na ich uvádzanie na trh; keďže tieto ustanovenia by sa mali upraviť v súlade s poslednými zmenami a doplneniami nariadenia (EHS) č. 2782/75 pokiaľ ide o označovanie násadových vajec používaných na produkciu kurčiat; keďže tieto pravidlá by mali náležite zohľadňovať odlišné situácie v rôznych členských štátoch pri hľadaní najekonomickejších metód, ktoré sa majú používať na označovanie vajec, pričom sa zabezpečí, že kontroly budú primerané a efektívne a zabráni sa narušeniu hospodárskej súťaže; keďže Riadiaci výbor pre hydinové mäso a vajcia neposkytol stanovisko v lehote stanovenej jeho predsedom, PRIJALA TOTO NARIADENIE: Článok 1 Nariadenie (EHS) č. 1868/77 sa týmto mení a dopĺňa takto: 1. Článok 2 sa nahrádza takto: "Článok 2 1. Jednotlivé označovanie násadových vajec používaných na produkciu kurčiat sa vykoná vo výrobnom subjekte, ktorý na vajcia vytlačí svoje rozlišujúce číslo. Písmená a čísla najmenej 2 mm vysoké a 1 mm široké sa uvedú nezmazateľným čiernym atramentom. 2. Členské štáty môžu povoliť označovanie násadových vajec odlišne od spôsobu uvedeného v odseku 1, a to za predpokladu, že bude čierne, nezmazateľné, jasne viditeľné a s plochou najmenej 10 mm2. Také označenie sa urobí pred vložením do inkubátora buď vo výrobnom zariadení alebo v liahni. Na obaloch alebo kontajneroch akéhokoľvek druhu, v ktorých sa prevážajú vajcia, musí byť uvedené rozlišujúce číslo výrobného zariadenia. Členské štáty vykonávajúce túto právomoc o tom informujú ostatné členské štáty a Komisiu a oznámia im ustanovenia prijaté na tento účel. 3. Medzi členskými štátmi sa môžu prevážať alebo predávať iba násadové vajcia označené podľa odseku 1 alebo podľa odseku 2." 2. V článku 3 sa vypúšťajú slová "a pásky". Článok 2 Toto nariadenie nadobúda účinnosť 1. júla 1987. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 15. mája 1987 Za Komisiu Frans Andriessen podpredseda [1] Ú. v. ES L 282, 1.11.1975, s. 100. [2] Ú. v. ES L 323, 18.11.1986, s. 1. [3] Ú. v. ES L 209, 17.8.1977, s. 1. [4] Ú. v. ES L 356, 31.12.1985, s. 64. --------------------------------------------------
Úradný vestník L 153 , 13/06/1987 S. 0007 - 0007

Fínske špeciálne vydanie: Kapitola 4 Zväzok 3 S. 0021

Švédske špeciálne vydanie: Kapitola 4 Zväzok 3 S. 0021



Nariadenie Rady (EHS) č. 1638/87 z 9. júna 1987, ktoré určuje minimálnu veľkosť ôk morských vlečných sietí, ktoré sa používajú pri lovení tresky modrastej v časti, ktorej oblasť je obsiahnutá v Dohovore o budúcej viacstrannej spolupráci v rybárskych oblastiach severovýchodného Atlantiku zasahujúcej nad rámec morských vôd, ktoré spadajú do jurisdikcie rybárstva zmluvných strán dohovoru RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 170/83 z 25. januára 1983 o založení systému spoločenstva pre ochranu a využívanie rybieho bohatstva [1] a najmä na jeho článok 11, so zreteľom na návrh Komisie, keďže podľa článku 2 nariadenia (EHS) č. 170/83 má Rada, vo svetle dostupných vedeckých odporučení, formulovať ochranné opatrenia nevyhnutné na dosiahnutie cieľov stanovených v článku 1 uvedeného nariadenia; keďže Dohovor o budúcej viacstrannej spolupráci v rybárskych oblastiach severovýchodného Atlantiku (ďalej len "dohovor") bol schválený rozhodnutím 81/608/EHS [2]; keďže vstúpil do platnosti 17. marca 1982; keďže Komisia založená podľa dohovoru 20. novembra 1986 prijala odporúčanie o minimálnej veľkosti ôk morských vlečných sietí, ktoré sa používajú pri lovení tresky modrastej v časti oblasti dohovoru, ktorá zasahuje nad rámec zóny, ktorá spadá do rybárskej jurisdikcie zmluvných strán, pričom sa toto odporúčanie stalo v spoločenstve záväzným 7. februára 1987; keďže spoločenstvo teraz musí prijať nevyhnutné opatrenia na zabezpečenie plnenia odporúčania plavidlami spoločenstva, PRIJALA TOTO NARIADENIE: Článok 1 1. Plavidlám plávajúcim pod vlajkou členského štátu alebo registrovaným v členskom štáte sa týmto zakazuje používanie morských vlečných sietí s veľkosťou ôk menšou ako 35 milimetrov pri lovení tresky modrastej v časti oblasti dohovoru, ktorá zasahuje nad rámec morských vôd spadajúcich do jurisdikcie zmluvných strán dohovoru. Oblasť zahrnutá v dohovore je definovaná v prílohe k nariadeniu (EHS) č. 1899/85 [3]. 2. Plavidlo sa považuje za plavidlo loviace tresku modrastú v prípade, že na palube má také množstvo tresky modrastej, ktoré presahuje 50 % hmotnosti celkového množstva tresky modrastej a iných druhov na palube. Morská vlečná sieť sa týmto definuje ako vlečná sieť skonštruovaná na lovenie druhov rýb, ktoré plávajú v kŕdľoch v úrovni stredných vôd vrátane vôd pri hladine. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 9. júna 1987 Za Radu predseda H. De Croo [1] Ú. v. ES L 24, 27.1.1983, s. 1. [2] Ú. v. ES L 227, 12.8.1981, s. 21. [3] Ú. v. ES L 179, 11.7.1985, s. 2. --------------------------------------------------
Úradný vestník L 106 , 18/04/1989 S. 0025 - 0025

Fínske špeciálne vydanie: Kapitola 2 Zväzok 7 S. 0032

Švédske špeciálne vydanie: Kapitola 2 Zväzok 7 S. 0032



Nariadenie Komisie (EHS) č. 989/89 zo 17. apríla 1989 o klasifikácii kritérií uplatniteľných na bundy (vrátane lyžiarskych), vetrovky a podobné výrobky s číselnými znakmi KN 6101, 6102, 6201 a 6202 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (EHS) č. 20/89 [2], a najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry pripojenej k nariadeniu (EHS) č. 2658/87, so zreteľom na colnú klasifikáciu búnd (vrátane lyžiarskych), vetroviek a podobných výrobkov patriacich medzi inými pod číselné znaky KN 6101, 6102, 6201 a 6202, je potrebné špecifikovať určité charakteristiky uvedených odevov; keďže tieto výrobky patria do kategórie odevov, ktoré sa všeobecne nosia na inom šatstve a zabezpečujú ochranu proti nepriaznivému počasiu; keďže takúto ochranu nemôžu zabezpečiť odevy bez rukávov alebo s krátkymi rukávmi; z tohto dôvodu je potrebné stanoviť, že uvedené bundy, vetrovky a podobné výrobky musia mať dlhé rukávy; keďže Výbor pre nomenklatúru nedoručil stanovisko v časovej lehote stanovenej jeho predsedom, PRIJALA TOTO NARIADENIE: Článok 1 Iba odevy, ktoré majú dlhé rukávy, sa považujú za bundy (vrátane lyžiarskych), vetrovky a podobné výrobky patriace pod číselné znaky KN 6101, 6102, 6201 a 6202. Článok 2 Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. apríla 1989 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 4, 6.1.1989, s. 19. --------------------------------------------------
Úradný vestník L 338 , 22/11/1989 S. 0007 - 0008

Fínske špeciálne vydanie: Kapitola 2 Zväzok 7 S. 0101

Švédske špeciálne vydanie: Kapitola 2 Zväzok 7 S. 0101



Nariadenie Komisie (EHS) č. 3481/89 z 20. novembra 1989 týkajúce sa zatriedenia určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na zmluvu o založení európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku naposledy zmenené a doplnené nariadením (EHS) č. 3469/89 [2], najmä na jeho článok 9, keďže, aby sa zabezpečilo jednotné uplatňovanie kombinovanej nomenklatúry, ktorá je prílohou k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá na interpretáciu kombinovanej nomenklatúry a tieto pravidlá sa uplatňujú aj na každú inú nomenklatúru, ktorá je na nej úplne alebo čiastočne založená, alebo ktorá k nej pridáva akékoľvek ďalšie členenie a ktorá je ustanovená osobitnými ustanoveniami spoločenstva, s cieľom uplatňovať tarifné alebo iné opatrenia vzťahujúce sa na obchod s tovarom; keďže podľa uvedených všeobecných pravidiel sa musí tovar uvedený v 1. stĺpci tabuľky v prílohe k tomuto nariadeniu zatriediť do príslušných kódov kombinovanej nomenklatúry uvedených v 2. stĺpci na základe dôvodov uvedených v 3. stĺpci; keďže Výbor pre nomenklatúru neposkytol svoje stanovisko v lehote, ktorú stanovil jeho predseda, PRIJALA TOTO NARIADENIE: Článok 1 Tovar uvedený v 1. stĺpci tabuľky uvedenej v prílohe sa týmto zatrieďuje v rámci kombinovanej nomenklatúry do príslušných kódov kombinovanej nomenklatúry uvedených v 2. stĺpci tejto tabuľky. Článok 2 Toto nariadenie nadobúda účinnosť v dvadsiaty prvý deň po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. novembra 1989 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 337, 21.11.1989, s. 5. -------------------------------------------------- PRÍLOHA Opis tovaru | Zatriedenie Kód KN | Dôvody | (1) | (2) | (3) | Hlavy a dolné časti (soubassements) homárov získané odstránením horného panciera a pečene, blanšírované alebo varené vo vode, ponúkané v mrazenom stave. Tieto výrobky sa používajú pri príprave hustých polievok, omáčok a masla z kôrovcov. | 03061290 | Zatriedenie je určené ustanoveniami všeobecných pravidiel 1 a 6 na interpretáciu kombinovanej nomenklatúry a znením kódov KN 0306, 030612 a 03061290, (pozri tiež vysvetlivky HS, 3. kapitola, všeobecné úvahy, prvý pododsek). Kód KN 0511 nemôže prichádzať do úvahy kvôli právnej poznámke 1a) k 5. kapitole. | --------------------------------------------------